Notum sit omnibus christianis tam presentibus quam futuris, quod ego Aroardus dono Deo et sanctis apostolis ejus Petro et Paulo, ad locum Cluniacum, aliquid ex rebus meis, pro anima fratris mei Rotberti, et in locum sepulturæ ejus; quæ res sunt sitæ in pago Matisconensi, in agro Ipgiacensi, in villa quæ vocatur Curciacus: hoc est vineam quæ terminatur de tribus partibus terra Sancti Vincentii, a sero via publica. Infra istas terminationes, totum ad integrum dono, ea ratione ut quandiu vixero teneam et possideam, et singulis annis in vestitura VI denarios, in festivitate sancti Petri, quæ est III kal. julii, persolvam; post meum vero [discessum], ad Sanctum Petrum perveniat. Si quis vero, quod minime futurum credo, calumpniare presumpserit, non valeat vindicare quod repetit, sed cui litem intulerit, coactus auri libras II componat, et postea inconvulsa permaneat, stipulatione subnixa. Actum Cluniaco publice. S. Aroardi, qui donavit et ipse firmavit. S. Warini, qui consensit. S. Arbranni. S. Arnulfi. S. Aldulfi. S. Andreæ. S. Adalberti. Data VI kalendas februarias, anno VIII Lotharii regis. Rothardus scripsit.